

LATVIJAS REPUBLIKA

 **PRIEKUĻU NOVADA PAŠVALDĪBA**

Reģistrācijas Nr. 90000057511, Cēsu prospekts 5, Priekuļi, Priekuļu pagasts, Priekuļu novads, LV-4126

 www.priekuli.lv, tālr. 64107871, e-pasts: dome@priekulunovads.lv

**Lēmums**

Priekuļu novada Priekuļu pagastā

2021.gada 28.janvārī Nr.2

 (protokols Nr.2, 1.p.)

**Par izmaiņām Priekuļu novada bāriņtiesas sastāvā**

Priekuļu novada pašvaldības dome izskata Priekuļu novada bāriņtiesas priekšsēdētājas vietnieces Lindas Petrovičas iesniegumu ar lūgumu atbrīvot viņu no Priekuļu novada bāriņtiesas priekšsēdētājas vietnieka pienākumu pildīšanas un ievēlēt par Priekuļu novada bāriņtiesas locekli.

Izvērtējot domes rīcībā esošo informāciju, konstatēts, ka ar 2021.gada 1.janvāri paaugstinātas kvalifikācijas prasības bāriņtiesas priekšsēdētāja vietnieku ievēlēšanai.

 Saskaņā ar bāriņtiesu likuma 10.panta pirmās daļas 3.punktu par bāriņtiesas priekšsēdētāju un bāriņtiesas priekšsēdētāja vietnieku var ievēlēt personu, kura ieguvusi vismaz akadēmisko maģistra grādu vai profesionālo maģistra grādu un atbilstošu profesionālo kvalifikāciju vai citu Latvijas izglītības klasifikācijā noteiktajam Eiropas kvalifikācijas ietvarstruktūras 7.līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē un kurai ir ne mazāk kā piecu gadu darba stāžs attiecīgajā specialitātē.

Covid-19 infekcijas izplatības pārvaldības likuma 8.2 panta pirmā daļa nosaka, ka Bāriņtiesu likuma prasības par to, ka par bāriņtiesas priekšsēdētāju un bāriņtiesas priekšsēdētāja vietnieku var ievēlēt personu, kura ieguvusi vismaz akadēmisko maģistra grādu vai profesionālo maģistra grādu un atbilstošu profesionālo kvalifikāciju vai citu Latvijas izglītības klasifikācijā noteiktajam Eiropas kvalifikācijas ietvarstruktūras 7. līmenim atbilstošu kvalifikāciju pedagoģijā, psiholoģijā, medicīnā, sociālajā darbā vai tiesību zinātnē un kurai ir ne mazāk kā piecu gadu darba stāžs attiecīgajā specialitātē, var nepiemērot līdz 2021. gada 1. jūlijam.

L.Petrovičas iegūtā augstākā izglītība nav pielīdzināta akadēmiskā vai profesionālā maģistra grādam.

Ņemot vērā iepriekš minēto un pamatojoties uz likuma “Par pašvaldībām” 21.panta pirmās daļas 26.punktu, Bāriņtiesu likuma 9.pantu, Covid-19 infekcijas izplatības pārvaldības likuma 8.2 panta pirmā daļu, Sociālo jautājumu komitejas 2020.gada 17.decembra lēmumu (protokols Nr.1) un Finanšu komitejas 2020.gada 17.decembra lēmumu (protokols Nr.2), elektroniski balsojot tiešsaistē, PAR –13 (Elīna Stapulone, Aivars Tīdemanis, Aivars Kalnietis, Arnis Melbārdis, Mārīte Raudziņa, Juris Sukaruks, Sarmīte Orehova, Māris Baltiņš, Dace Kalniņa, Jānis Ročāns, Elīna Krieviņa, Baiba Karlsberga, Ināra Roce), PRET –nav, ATTURAS –nav, Priekuļu novada dome **nolemj**:

1. Ar 2021.gada 1.jūliju atbrīvot Lindu Petroviču no Priekuļu novada bāriņtiesas vietnieka pienākumu pildīšanas.
2. Ar 2021.gada 1.jūliju ievēlēt Lindu Petroviču par Priekuļu novada bāriņtiesas locekli uz termiņu – līdz 2024.gada 1.augustam.
3. Noteikt Lindai Petrovičai pilnas slodzes darba laiku ar pašvaldības noteiktu mēnešalgu.
4. Atbildīgā par lēmuma izpildi – Priekuļu novada bāriņtiesas priekšsēdētaja Agita Daļecka un personālspeciāliste D. Rūķe.
5. Kontroli par lēmuma izpildi veikt izpilddirektoram F. Puņeiko.

Domes priekšsēdētāja (paraksts) Elīna Stapulone